Գերհագեցած օրակարգ ունեցող այցի շրջանակում Փաշինյանը հանդիպումներ ունեցավ ՆԱՏՕ-ի, եվրոպական կառույցների ղեկավարների, մի շարք երկրների առաջնորդների հետ: Մասնավորապես, վարչապետը հանդիպեց Բելգիայի Թագավորության վարչապետ Շառլ Միշելի, Գերմանիայի կանցլեր Անգելա Մերկելի, Ֆրանսիայի նախագահ Էմանուել Մակրոնի, Իտալիայի վարչապետ Ջուզեպպե Կոնտեի, Կանադայի վարչապետ Ջասթին Թրյուդոյի, Լիտվայի նախագահ Դալիա Գրիբաուսկայտեի, Լատվիայի նախագահ Ռայմոնդս Վեյոնիսի, Հունաստանի վարչապետ Ալեքսիս Ցիպրասի, Ուկրաինայի նախագահ Պյոտր Պորոշենկոյի, Իսպանիայի վարչապետ Պեդրո Սանչես-Պերես Կաստեխոնի, Մակեդոնիայի վարչապետ Զորան Զաևի, Աֆղանստանի նախագահ Աշրաֆ Ղանիի, Սլովակիայի նախագահ Անդրեյ Կիսկայի, ՆԱՏՕ-ի գլխավոր քարտուղար Յենս Ստոլտենբերգի, ԵՄ բարձրաստիճան պաշտոնյաների հետ: